CELEX: 22020D0554
Language: et
Date: 2018-06-12 00:00:00
Title: Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe alusel moodustatud ühise veterinaarkomitee otsus Nr 1/2018, 12. juuni 2018, mis käsitleb kokkuleppe 11. lisa 6. liite muutmist [2020/554]

22.4.2020   
               
               
                  ET
               
               
                  Euroopa Liidu Teataja
               
               
                  L 127/26
               
            
         EUROOPA ÜHENDUSE JA ŠVEITSI KONFÖDERATSIOONI VAHELISE PÕLLUMAJANDUSTOODETEGA KAUPLEMISE KOKKULEPPE ALUSEL MOODUSTATUD ÜHISE VETERINAARKOMITEE OTSUS Nr 1/2018,
         12. juuni 2018,
         mis käsitleb kokkuleppe 11. lisa 6. liite muutmist [2020/554]
         ÜHINE VETERINAARKOMITEE,
         võttes arvesse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, (1) eriti selle 11. lisa artikli 19 lõiget 3,
         ning arvestades järgmist:
         
                     (1)
                  
                  
                     Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe (edaspidi „põllumajanduskokkulepe“) jõustus 1. juunil 2002.
                  
               
                     (2)
                  
                  
                     Põllumajanduskokkuleppe 11. lisa artikli 19 lõike 1 alusel vastutab põllumajanduskokkuleppe alusel moodustatud ühine veterinaarkomitee (edaspidi „ühine veterinaarkomitee“) kõigi nimetatud lisa ja selle rakendamisega seotud küsimuste arutamise ning kõnealuses lisas sätestatud ülesannete täitmise eest. 11. lisa artikli 19 lõike 3 kohaselt on ühisel veterinaarkomiteel õigus muuta nimetatud lisa liiteid, eelkõige nende kohandamiseks ja ajakohastamiseks.
                  
               
                     (3)
                  
                  
                     Ühise veterinaarkomitee otsusega nr 2/2003 (2) muudeti põllumajanduskokkuleppe 11. lisa 1., 2., 3., 4., 5., 6. ja 11. liidet esimest korda.
                  
               
                     (4)
                  
                  
                     Viimati muudeti põllumajanduskokkuleppe 11. lisa 1., 2., 3., 4., 5., 6., 7., 10. ja 11. liidet ühise veterinaarkomitee otsusega nr 1/2015 (3).
                  
               
                     (5)
                  
                  
                     Šveitsil oli mitu järjestikust ajavahemikku lubatud ajutiselt teha erandeid nuumkodusigade rümpade ja liha suhtes tehtava keeritsussi (Trichinella) kontrolli nõudest vähese tootmisvõimsusega tapamajades. Juba üle 50 aasta ei ole Šveitsis avastatud ühtegi keeritsussi juhtumit. Lisaks on Šveitsis toimiv avastamisprogramm ning Šveits kohustub tagama, et Euroopa Liidu turule lastavate kodusigade rümpade ja liha suhtes on iga kord tehtud kontrollid kodusigade rümpades ja lihas keeritsussi esinemise avastamiseks. Seetõttu võib erandi muuta alaliseks.
                  
               
                     (6)
                  
                  
                     Selleks et vältida senise hästitoimiva praktika katkemist ning tagada õiguslik järjepidevus, mis ei põhjustaks prognoositavaid negatiivseid tagajärgi, on asjakohane kohaldada käesolevat otsust tagasiulatuvalt alates 1. jaanuarist 2017.
                  
               
                     (7)
                  
                  
                     Käesolev otsus peaks jõustuma selle vastuvõtmise päeval.
                  
               
                     (8)
                  
                  
                     Põllumajanduskokkuleppe 11. lisa 6. liidet tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Põllumajanduskokkuleppe 11. lisa 6. liidet muudetakse järgmiselt.
            
                        1)
                     
                     
                        Peatüki „Eritingimused“ punktid 4–6 asendatakse järgmisega:
                        
                                    „4)
                                 
                                 
                                    Šveitsi pädevad asutused kohustuvad tagama, et Euroopa Liidu turule lastavate kodusigade rümpade ja liha suhtes on tehtud kontrollid nendes keeritsussi esinemise avastamiseks.
                                 
                              
                                    5)
                                 
                                 
                                    Keeritsussi esinemise avastamiseks kasutatakse Šveitsis komisjoni rakendusmääruse (EL) 2015/1375 (*1) I lisa I ja II peatükis kirjeldatud määramismeetodeid.
                                 
                              
                                    6)
                                 
                                 
                                    Siseministeeriumi 23. novembri 2005. aasta määruse (mis käsitleb hügieeni loomade tapmisel (OHyAb; RS 817.190.1)) artikli 8 (lõike 1 punkt a ja lõige 3) kohaselt ja siseministeeriumi 16. detsembri 2016. aasta määruse (loomset päritolu toiduainete kohta (RS 817.022.108)) artikli 10 (lõige 8) kohaselt tähistatakse nuumkodusigade rümbad ja liha, samuti nendest saadud lihavalmistised ja töödeldud lihatooted, mis ei ole ette nähtud Euroopa Liidu turu jaoks, tervisemärgiga, mis vastab siseministeeriumi 23. novembri 2005. aasta määruse (mis käsitleb hügieeni loomade tapmisel) 9. lisa viimases lõigus sätestatud näidisele.
                                    Siseministeeriumi 16. detsembri 2016. aasta määruse artikli 10 kohaselt ei saa nende toodetega kaubelda Euroopa Liidu liikmesriikides.
                                 
                              
                           (*1)  Komisjoni 10. augusti 2015. aasta rakendusmäärus (EL) 2015/1375, millega kehtestatakse erieeskirjad liha ametlikuks kontrollimiseks keeritsusside (Trichinella) suhtes (ELT L 212, 11.8.2015, lk 7).“"
                        
                     
                  
                        2)
                     
                     
                        Punkt 7 jäetakse välja.
                     
                  
         
            Artikkel 2
            Käesolevale otsusele, mis on koostatud kahes eksemplaris, kirjutavad alla kaaseesistujad või muud põllumajanduskokkuleppe osaliste nimel tegutsema volitatud isikud.
         
         
            Artikkel 3
            Käesolev otsus jõustub selle vastuvõtmise päeval.
            Seda kohaldatakse tagasiulatuvalt alates 1. jaanuarist 2017.
         
         
            Bern, 12. juuni 2018
            
               
                  Euroopa Liidu nimel
               
               
                  delegatsiooni juht
               
               Koen VAN DYCK
            
            
               
                  Šveitsi Konföderatsiooni nimel
               
               
                  delegatsiooni juht
               
               Hans WYSS
            
         
         
            (1)  EÜT L 114, 30.4.2002, lk 132.
         
            (2)  Euroopa Ühenduse ja Šveitsi Konföderatsiooni vahelise põllumajandustoodetega kauplemise kokkuleppe alusel moodustatud ühise veterinaarkomitee 25. novembri 2003. aasta otsus nr 2/2003 kokkuleppe 11. lisa 1., 2., 3., 4., 5., 6. ja 11. liite muutmise kohta (ELT L 23, 28.1.2004, lk 27).
         
            (3)  Euroopa Ühenduse ja Šveitsi Konföderatsiooni vahelise põllumajandustoodetega kauplemist käsitleva kokkuleppe alusel moodustatud ühise veterinaarkomitee 17. detsembri 2015. aasta otsus nr 1/2015 kokkuleppe 11. lisa 1., 2., 3., 4., 5., 6., 7., 10. ja 11. liite muutmise kohta (ELT L 337, 23.12.2015, lk 128).